|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,****správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 46 14, 487 40 36, 487 42 68, 487 47 43ounz@vojvodina.gov.rs |
| ČÍSLO: 000146585 2024 09427 004 001 000 001 | DÁTUM: 29. 01. 2024 |

Podľa článku 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základnej a strednej výchovy a vzdelávania a žiackeho štandardu v Autonómnej pokrajine Vojvodine (Úradný vestník APV č. 14/15 a 10/17), článku 3 Pravidiel o prideľovaní rozpočtových prostriedkov na financovanie a spolufinancovanie modernizácie infraštruktúry ustanovizní základnej a strednej výchovy a vzdelávania a žiackeho štandardu na území AP Vojvodiny (Úradný vestník APV č. 7/23 a 5/24) a článku 3 Pravidiel o prideľovaní rozpočtových prostriedkov na financovanie a spolufinancovanie modernizácie infraštruktúry predškolských ustanovizní na území AP Vojvodiny (Úradný vestník APV č. 7/23 a 5/24) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2024 (Úradný vestník APV č. 45/23) Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej: sekretariát) vypisuje

**SÚBEH**

**NA FINANCOVANIE A SPOLUFINANCOVANIE REKONŠTRUKCIE, ADAPTÁCIE, SANÁCIE, INVESTIČNEJ A BEŽNEJ ÚDRŽBY OBJEKTOV USTANOVIZNÍ ZÁKLADNEJ A STREDNEJ VÝCHOVY A VZDELÁVANIA, ŽIACKEHO ŠTANDARDU A PREDŠKOLSKÝCH USTANOVIZNÍ NA ÚZEMÍ AUTONÓMNEJ POKRAJINY VOJVODINY NA ROK 2024**

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2024 (Úradný vestník APV č. 45/23), a to: na financovanie a spolufinancovanie rekonštrukcie, adaptácie, sanácie a investičnej a bežnej údržby objektov ustanovizní základnej a stredoškolskej výchovy a vzdelávania, žiackeho štandardu a predškolských ustanovizní na území Autonómnej pokrajiny Vojvodiny v celkovej sume **186 000 000,00 dinárov** (na úrovni základnej výchovy a vzdelávania **122 000 000,00 dinárov**, na úrovni stredoškolskej výchovy a vzdelávania **45 000 000,00 dinárov**, pre ustanovizne žiackeho štandardu **7 500 000,00 dinárov** a pre predškolské zariadenia **11 500 000,00 dinárov**).

**Minimálna suma finančných prostriedkov**, o ktoré môžu žiadať ustanovizne základných a stredných škôl na území Autonómnej pokrajiny Vojvodiny je **5 000 000,00 dinárov vrátane DPH.**

Minimálna suma finančných prostriedkov na súbehu **sa nevzťahuje** na ustanovizne žiackeho štandardu a predškolské ustanovizne na území Autonómnej pokrajiny Vojvodiny.

Finančné prostriedky sa neprideľujú na financovanie a spolufinancovanie prác **výstavby a prístavby**.

Finančné prostriedky sa neprideľujú na práce, ktorých financovanie je v celkovej sume zabezpečené z iných zdrojov.

Realizácia finančných záväzkov sa uskutoční v súlade s likvidnými možnosťami rozpočtu Autonómnej pokrajiny Vojvodiny na rok 2024.

**PODMIENKY SÚBEHU**

*1. Podávatelia prihlášky*

Podávatelia prihlášky sú:

* školy základnej výchovy a vzdelávania, školy stredoškolskej výchovy a vzdelávania a ustanovizne žiackeho štandardu na území Autonómnej pokrajiny Vojvodiny založené Srbskou republikou, AP Vojvodinou a jednotkou lokálnej samosprávy;
* jednotky lokálnej samosprávy (výhradne pre potreby predškolských ustanovizní) na území AP Vojvodiny.

*2. Kritériá rozvrhnutia finančných prostriedkov*

Kritériá rozvrhnutia finančných prostriedkov podľa Pravidiel o prideľovaní rozpočtových prostriedkov na financovanie a spolufinancovanie modernizácie infraštruktúry ustanovizní základnej a stredoškolskej výchovy a vzdelávania a žiackeho štandardu na území AP Vojvodiny a podľa Pravidiel o prideľovaní rozpočtových prostriedkov na financovanie a spolufinancovanie modernizácie infraštruktúry predškolských ustanovizní na území AP Vojvodiny sú:

1. Význam realizácie projektu, pokiaľ ide o bezpečnosť detí/žiakov, vychovávateľov/učiteľov a zamestnancov, ktorí využívajú objekty
2. Dôležitosť realizácie projektu na poskytovanie kvalitných podmienok na vykonávanie výchovno-vzdelávacej práce
3. Finančná opodstatnenosť projektu
4. Udržateľnosť projektu
5. Miestny alebo regionálny význam projektu
6. Aktivity, ktoré sú vykonávané na účely realizácie projektu
7. Zabezpečené zdroje prostriedkov na realizáciu projektu.

**VŠEOBECNÉ SMERNICE SÚBEHU**

Ak je technicky možné realizovať projekt v niekoľkých samostatných fázach vykonávania prác, žiadateľ by mal predložiť prihlášku s jasne stanovenými fázami na vykonanie prác a uvedenými finančnými prostriedkami pre všetky fázy.

Priložený predbežný výmer a predbežný výpočet prác by mali byť s presne stanovenou sumou prác a s trhovými cenami, keďže finančné prostriedky budú prevedené na žiadateľa v súlade s postupom verejného obstarávania v súlade so Zákonom o verejnom obstarávaní (a najviac do schválenej sumy). Sekretariát nebude financovať zvyšné a nepredvídané práce.

 Žiadateľ, ktorý sa tiež uchádzal na súbehu o konkrétny projekt na iných miestach, má právo podať prihlášku na daný súbeh, ak v čase podania prihlášky nevedel a ani nemohol vedieť, či mu budú poskytnuté finančné prostriedky na inom súbehu pre predmetný projekt.

V prípade podania prihlášky na spolufinancovanie prác, prostriedky zabezpečené ako účasť ustanovizne môžu byť z vlastných zdrojov, z dotácií a z rozpočtu všetkých úrovní moci.

Po pridelení finančných prostriedkov na súbehu, užívateľ bude povinný:

* podpísať zmluvu o pridelení rozpočtových prostriedkov s Pokrajinským sekretariátom vzdelávania, predpisov, správy a národnostných menšín – národnostných spoločenstiev (ďalej: sekretariát), ktorý bude upravovať vzájomné práva a povinnosti zmluvných strán;
* uskutočniť zodpovedajúce konanie obstarania v súlade so Zákonom o verejnom obstarávaní (vestník Sl. glasnik RS č. 91/19 a 92/23);
* angažovať nezávislú osobu ako odborný dozor nad vykonávaním príslušných prác;
* vo všetkom sa pridržiavať Pokynov na uskutočnenie zmluvy o pridelení finančných prostriedkov z rozpočtu APV na rok 2024.

**SPÔSOB PODÁVANIA PRIHLÁŠKY**

Prihláška sa podáva na jednotnom súbehovom tlačive sekretariátu.

Kompletná súbehová dokumentácia sa môže stiahnuť od **29. 01. 2024** z webovej stránke sekretariátu [**www.puma.vojvodina.gov.rs**](http://www.puma.vojvodina.gov.rs)

Prihlášky sa doručujú poštou na adresu: Pokrajinský sekretariát vzdelávania, predpisov, správy a národnostných menšín – národnostných spoločenstiev s poznámkou „pre financovanie spolufinancovanie rekonštrukcie, adaptácie, sanácie a investičnej a bežnej údržby objektov ustanovizní základnej a strednej výchovy a vzdelávania, žiackeho štandardu a predškolských ustanovizní na území Autonómnej pokrajiny Vojvodiny na rok 2024“, Bulvár Mihajla Pupina 16, 21 000 Nový Sad, alebo sa podávajú osobne na spisovni pokrajinských orgánov správy v meste Nový Sad (prízemie budovy Pokrajinskej vlády).

**Prihlášky s prílohami doručené osobne alebo poštou, záväzne sa doručujú aj elektronicky v skenovanom – PDF formáte na adresu:** <http://185.166.125.155/konkursi/>

**K prihláške na súbeh sa pripája:**

**А) NA FINANCOVANIE A SPOLUFINANCOVANIE REKONŠTRUKCIE, ADAPTÁCIE, SANÁCIE A INVESTIČNEJ ÚDRŽBY OBJEKTOV**

1. **kópia technickej dokumentácie, na základe ktorej orgán príslušný pre vydávanie stavebných povolení vydal rozhodnutie o povolení vykonania prác (v prípade, že je majiteľ objektu, kde sú práce vykonávané, AP Vojvodina, a ustanovizni sa nepodarilo získať rozhodnutie o povolení vykonania prác, táto ustanovizeň predkladá kópiu technickej dokumentácie na základe ktorej, po obstaraní súhlasu o povolení vykonania prác Pokrajinskej vlády, príslušný orgán vydá rozhodnutie o povolení vykonania prác);**
2. **kópia rozhodnutia o povolení vykonania prác, ktoré vydáva orgán príslušný pre vydávanie stavebného povolenia (v prípade, že je majiteľ objektu, na ktorom sa vykonávajú práce AP Vojvodina, ustanovizne, čo si neobstarali rozhodnutie o povolení výkonu prác, odovzdávajú akt príslušného orgánu, ktorým sa preukazuje, že predložená technická dokumentácia je kompletná a zodpovedajúca, na základe ktorej, po získaní súhlasu Pokrajinskej vlády na výkon prác, vydá rozhodnutie o povolení vykonania prác);**
3. **predbežný výmer a predbežný výpočet prác podpísaný a overený zodpovedným projektantom (dokument nie starší ako šesť mesiacov, s očíslovanými stranami, záväzne s číslom a dátumom vypracovania);**
4. **v prípade spolufinancovania poskytnúť dôkaz o zabezpečených finančných prostriedkoch na spolufinancovanie prác (zmluva, rozhodnutie, výpis z rozpočtu jednotky lokálnej samosprávy a pod.) spolu s riadne podpísaným a opečiatkovaným Vyhlásením o účasti na spolufinancovaní predmetných prác (vyhlásenie doručiť vo voľnej podobe);**

**B) NA FINANCOVANIE A SPOLUFINANCOVANIE BEŽNEJ ÚDRŽBY OBJEKTOV**

1. **kópia aktu vydaného orgánom príslušným na vydanie stavebného povolenia, ktorým sa potvrdzuje, že je predmetný druh prác v pripojenom predbežnom výmere a predbežnom výpočte prác na bežnú údržbu objektov, resp. tých, pre ktoré sa vydáva rozhodnutie o povolení vykonávania prác podľa Zákona o plánovaní a výstavbe (vestník Sl. glasnik RS č. 72/09, 81/09 – oprava, 64/10 – uznesenie ÚS, 24/11, 121/12, 42/13 – uznesenie ÚS, 50/13 – uznesenie ÚS, 98/13 – uznesenie ÚS, 132/14, 145/14, 83/18, 31/19, 37/19 – iný zákon, 9/20, 52/21 a 62/23);**
2. **predbežný výmer a predbežný výpočet prác podpísaný a overený zodpovedným projektantom (dokument nie starší ako šesť mesiacov, s očíslovanými stranami, záväzne s číslom a dátumom vypracovania);**
3. **v prípade spolufinancovania poskytnúť dôkaz o zabezpečených finančných prostriedkov na spolufinancovanie prác (zmluva, rozhodnutie, výpis z rozpočtu jednotky lokálnej samosprávy a pod.) spolu s riadne podpísaným a opečiatkovaným Vyhlásením o účasti na spolufinancovaní predmetných prác (vyhlásenie doručiť vo voľnej podobe).**

**Lehota podávania prihlášok na súbeh je 23. 02. 2024.**

Sekretariát si vyhradzuje právo požadovať od žiadateľa dodatočnú dokumentáciu a informácie, podľa potreby, alebo určiť splnenie potrebných podmienok pre pridelenie finančných prostriedkov.

Komisia nebude rozoberať:

* neúplné prihlášky;
* oneskorené prihlášky (zaslané po termíne označenom ako posledný deň súbehu);
* neprípustné prihlášky (predložené neoprávnenými osobami a subjektmi, ktoré nie sú uvedené v súbehu);
* prihlášky, ktoré nesúvisia s účelmi stanovenými súbehom;
* prihlášky užívateľov, ktorí v predchádzajúcom kalendárnom roku neopodstatnili pridelené prostriedky z rozpočtu Autonómnej pokrajiny Vojvodiny vo finančných a opisných správach.

Výsledky súbehu sa uverejňujú na internetovej stránke sekretariátu.

**Záujemcovia dodatočné informácie v súvislosti s realizáciou súbehu môžu získať v sekretariáte na nasledujúcich telefónnych číslach: 021/487 4614, 021/487 4036, 021/487 4268 a 021/487 4743.**

 Pokrajinský tajomník

 Zsolt Szakállas